# 24 (televíziósorozat)

### A Wikipédiából, a szabad lexikonból.

Műfaj: | akció – thriller – dráma
Játékidő: | 44 perc epizódonként
Alkotó(k): | Joel Surnow és Robert Cochran
Főszereplő(k): | Kiefer Sutherland Kim Raver Mary Lynn Rajskub Gregory Itzin James Morrison
Roger Cross
és
Jean Smart
Ország: | Egyesült Államok
Csatorna: | Fox
Eredeti vetítés ideje: | 2001. november 6. –
Epizódok száma: | 120 (az ötödik évad végén)
IMDb link

A 24 egy, az Egyesült Államokban jelenleg is futó akciósorozat, a Fox csatorna produkciójában. A főszereplő Jack Bauer, aki egy CTU (Counter Terrorist Unit, azaz terrorista-elhárító egység) nevű kitalált ügynökség részére dolgozik Los Angelesben és itt folytatja a nyomozásokat. Minden epizód egy óra történéseit meséli el az adott napnak (így 24 epizódból áll egy évad). A sorozat gyakran alkalmazza az osztott képernyős technikát, amely segítségével egyidejűleg mutatja a különböző szereplőket és cselekményszálakat.

A 24-et Joel Surnow és Robert Cochran (La Femme Nikita) jegyzi, először 2001-ben került adásba a sorozat.

## [szerkesztés] Összefoglaló

A 24 egy thriller, amely megkísérli valós időben bemutatni a cselekményeket, azaz minden egyes adásperc egy percnek felel meg a szereplők életéből. Ezt a valósidő-érzetet tovább erősíti a képernyőn időről időre megjelenő és hangosan ketyegő digitális óra. Leszámítva a reklám-perceket, egy epizód megközelítőleg 45 perc hosszú. Mivel több szálon fut a cselekmény, a hétköznapi tevékenységek (pl. evés, közlekedés) ideje alatt egy másik, izgalmas szálat mutatnak.

Eddig öt évadot élt meg a sorozat, a hatodik premierje 2007. január-ban várható. A 24 több szakmai díjat is begyűjtött az elmúlt években: többszörös Emmy-díj győztes; a negyedik – sok rajongó által leggyengébbnek ítélt – évad is három kategóriában nyert. 2002-ben Kiefer Sutherland elnyerte a legjobb férfi főszereplőnek járó Golden Globe-díjat a sorozatok kategóriájában, míg 2004-ben magát a sorozatot ítélték a legjobbnak. Sutherlandet 2006-ban is jelölték a díjra, de dupláznia már nem sikerült.

„Jack Bauer szövetségi ügynök vagyok, ez életem leghosszabb napja...” – minden így kezdődött. Ez a szlogen az első nap főcímében volt hallható, s azóta fogalommá vált a rajongók körében.

## [szerkesztés] Cselekmény

Figyelem: Itt a cselekmény részleteit vagy a végkifejletét is olvashatod.

### [szerkesztés] Első nap

Fő szócikk: 24 (első évad)

Az első évadban Jack Bauer lányát és feleségét elrabolja egy a David Palmer demokrata elnökjelölt meggyilkolását tervező szervezet. Egy CTU-n belül tevékenykedő téglát elfognak, de nem nyernek hasznos információkat tőle. Miután kiderül, hogy a családja elrablása mögött álló terrorista a múltjából kísérti és a nap eseményei személyesen kötődnek hozzá és David Palmerhez, közben felmerül a gyanúja, hogy egy másik tégla is van az egységen belül.

### [szerkesztés] Második nap

A második évadban, mely körülbelül 18 hónappal az első után játszódik, Jacknek felesége Teri halálával és lánya, Kim elhidegülésével kell megbírkóznia, ki Jack veszélyes hivatását tartja anyja halálának okozójának. Jack már nem a CTU-nak dolgozik, de miután a Fehér Ház tudomást szerez egy a nap folyamán Los Angeles felett felrobbantandó atombombáról, David Palmer elnök Jackre számít, mint az egyetlen emberben akiben bízhat, hogy megtalálja és megállítja a bombát birtokló terrorista sejtet.

### [szerkesztés] Harmadik nap

A harmadik évadban, 3 évvel azután, hogy sikerül elhárítania a háború veszélyét 3 közel-keleti országgal, Jack visszatér egy egyéves titkos küldetésből, mely során a Salazar drogkereskedő családba épült be. Ugyanekkor egy furgonból egy biológiai fegyverrel megfertőzött testet dobnak a Nemzeti Egészségügyi Szolgálat (National Health Services) ajtaja elé. Ezután a CTU telfonhívást kap, melyben a vírus szabadoneresztésével fenyegetnek, ha Ramon Salazar-t nem eresztik szabadon hat órán belül. Jack új partnere Chase Edmunds, aki Jack szintén a CTU-nál dolgozó lányával jár. Jacknek meg kell küzdenie heroin függőségével is, melyre a drogmaffiába beépülve tett szert.

### [szerkesztés] Negyedik nap

A negyedik évad reggel 7-kor kezdődik, s fejeződik is be. A szuperügynököt azóta kirúgták a CTU-ból, új állása van: James Heller védelmi miniszter titkára. Titokos viszonyt folytat lányával. A krízis beálltával ugyanakkor Jack ismét a CTU-ba kerül, majd a védelmi miniszter elrablását követően az iroda vezetője – kelletlenül ugyan, de – ismét állományba helyezi Jacket. Bauer napját egy Habib Marwan nevű török terrorista, illetve a bürökrácia teszi nehézzé.

### [szerkesztés] Ötödik nap

A cselekménysorozat reggel 7-kor kezd, a befejezés is ekkorra tehető. Az ötödik napot Bauer új személyazonossággal kezdi, a negyedik szezon végén ugyanis Jack Bauer hivatalosan meghal. David Palmer meggyilkolása után a gyanú azonban rá terelődik, Jack ezért mindent megtesz, hogy tisztázza magát.

Mindeközben orosz terroristák 20 palack Sentox ideggázt szereznek, amelyet több helyszínen is bevetnek. A szálak végül a Fehér Ház legmagasabb tekintélyeihez vezetnek, Bauer talán soha nem nézett szembe olyan komoly veszéllyel, mint most.

Magyar szempontból további érdekesség, hogy az orosz elnök feleségét Gáti Kati, egy amerikában élő roppant sikeres (Született feleségekben is szerepet kapott) színészhölgy alakítja.

## [szerkesztés] Szereplők

- Kiefer Sutherland – Jack Bauer(1.-6. évad),
- Carlos Bernard – Tony Almeida (1.-5. évad)
- Dennis Haysbert – David Palmer szenátor/elnök (1.-5. évad)
- Reiko Aylesworth – Michelle Dessler (2.-5. évad)
- Elisha Cuthbert – Kim Bauer (1.-3., majd 5. évad)
- Sarah Clarke – Nina Myers (1.-3. évad)
- Penny Johnson Jerald – Sherry Palmer (1.-3. évad)
- Xander Berkeley – George Mason (1.-2. évad)
- Leslie Hope – Teri Bauer (1. évad)
- Dennis Hopper – Victor Drazen(1. évad)
- Sarah Wynter – Kate Warner (2.-3. évad)
- James Badge Dale – Chase Edmunds (3. évad)
- Mary Lynn Rajskub – Chloe O'Brien (3.-6. évad)
- Kim Raver – Audrey Raines (4.-5. évad)
- Arnold Vosloo – Habib Marwan (4. évad)
- Nestor Serrano – Navi Araz(4. évad)
- Shohreh Aghdasloo – Dina Araz(4. évad)
- Roger Cross – Curtis Manning (4.-6. évad)
- Alberta Watson – Erin Driscoll (4. évad)
- William Devane – James Heller (4.-5. évad)
- James Morrison – Bill Buchanan (4.-6. évad)
- Lana Parrilla – Sarah Gavin (4. évad)
- Sean Astin – Lynn Mcgill (5. évad)
- Jonah Lotan – Spencer Wolff (5. évad)
- Gregory Itzin – Charles Logan elnök (4.-6. évad)
- Louis Lombardi – Edgar Stiles (4.-5. évad)
- Peter Weller – Christopher Henderson (5. évad)
- Glenn Morshower – Aaron Pierce(1.-6. évad)
- Jude Ciccolella – Mike Novick(1.-2. és 4.-5. évad)
- D.B. Woodside – Wayne Palmer(3. és 5–6. évad)
- Jean Smart – Martha. Logan (First Lady)(5–6. évad)
- Connie Britton – Diane Huxley(5. évad)
- Brady Corbet – Derek Huxley(5. évad)
- Julian Sands – Vladimir Bierko(5. évad)
- Ray Wise – Hal Gardner alelnök(5. évad)

## [szerkesztés] Lásd még

- Első évad
- Második évad
- Harmadik évad
- Negyedik évad
- Ötödik évad
- Hatodik évad

## [szerkesztés] Külső hivatkozások

- Hivatalos oldal a FOX televízió honlapján
- 24 Wiki a Wikián

A lap eredeti címe "http://hu.wikipedia.org../../../2/4/_/24_%28telev%C3%ADzi%C3%B3sorozat%29.html"

Kategória: Amerikai televíziósorozatok

##### Views

- Szócikk
- Vitalap
- Aktuális változat

##### Keresés

##### Más nyelveken

- English
- Alemannisch
- العربية
- Dansk
- Deutsch
- Español
- Suomi
- Français
- עברית
- Bahasa Indonesia
- Íslenska
- Italiano
- 日本語
- 한국어
- Nederlands
- ‪Norsk (nynorsk)‬
- ‪Norsk (bokmål)‬
- Polski
- Português
- Slovenčina
- Shqip
- Svenska
- Türkçe
- 中文